שיחה:ג'ונקה

message: ערך טוב של אביהו. תיקנתי טעות קריטית ומהותית (בעניין החימוש של הספינות הפורטוגזיות הושמטה בזדון רב העובדה שאלה היו חמושות בתותחים) אבל למעט הטעות הקריטית והמהותית כל היתר נראה לי בסדר.
הערך עשיר למדי במקורות והוא סוקר היטב את הנושא. יש קצת עודף ציטוטים אבל חוץ מזה לא מצאתי ליקויים נוספים. גילגמש • שיחה • גם אני משתתף במיזם העשור! 08:05, 29 באוגוסט 2012 (IDT)
replies: text: דבר אחד שטיפה הפריעה לי הוא שפיסקה "ג'ונקות מהמאה השנייה (שושלת האן)" ישנו ציטוט אחד ארוך הממלא את כל הערך. היה טוב יותר אם היה כתוב שם בכתב רגיל ובפירוט ושפה של ויקיפד את ההסבר על הג'ונקות מהמאה השנייה. כיכר השבת • שיחה • שָׁמוֹר וְזָכוֹר  14:47, 31 באוגוסט 2012 (IDT)

text: בסעיף על המפרשים לדעתי יש קצת אי-דיוקים וחוסרים (כבר בערך האנגלי המקורי) וכדאי למצוא מקור טוב לסכם מתוכו את הנושא:
# נאמר שהמפרשים של הג'ונקה יכולים להסתובב בכיוון ציר האורך, בניגוד למעטה הרוחבי המערבי. למעשה גם במערב היו מפרשים אורכיים לפחות מאז ימי הביניים, ובעת החדשה כל ספינה מערבית עם מעטה רוחבי כללה לפחות מפרש אורכי אחד. בלי להבין יותר מדי בנושא הייתי אומר שמפרש הג'ונקה הוא דו-שימושי: הוא מסוגל לתפקד גם כמפרש רוחבי וגם כמפרש אורכי ביעילות סבירה, בעוד שבמערב בחרו בשיטה של שילוב מפרשים רוחביים יעודיים ואורכיים יעודיים באותו כלי שיט.
# נאמר שמפרשי הג'ונקה מאפשרים לה "לנוע מול הרוח". כמובן ששום מפרשית לא נעה ממש מול הרוח. היא נעה קרוב יותר לרוח מ-90 מעלות ומזגזגת ("פוקמת" - תרגום האקדמיה ללשון ל- tacking). מפרש בעמדה אורכית מאפשר לשוט קרוב יותר לרוח מאשר מפרש רוחבי, וכאמור זה דבר שגם ספינות מערביות עשו לפחות מאז ימי הביניים.
# יש משפט יחיד בערך לגבי החיבל הנייח בג'ונקה: שהוא פשוט או בלתי-קיים. להבנתי זה אחד ההבדלים המרכזיים בין ספינות מפרש סיניות ומערביות, וכדאי להרחיב מעט לגבי הסיבות וההשלכות שלו. H. sapiens - שיחה 17:27, 5 בספטמבר 2012 (IDT)
replies: text: :אפנה לכאן מומחה גדול ממני (שמחה) ונתקן על פי הערות שניכם. אביהו • שיחה 20:13, 5 בספטמבר 2012 (IDT)
לגבי ההערות של ספיינס:

text: (1) מפרשי הג'ונקות המתוארים בערך הם מפרשים אורכיים, הנקראים בטרמינולוגיה המערבית "מפרשי זרוע" (balanced lug sails). הזרוע, הכלונס העליון, תלויה מראש התורן במרכזה (או בשני שליש שלה בערך) ולא בקצותיה כמו בסקריות של מפרשים רוחביים, והיא שלוחה או בולטת משני צדי התורן, הקדמי והאחורי. השפה התחתונה של המפרש מחוברת לכלונס נוסף הנקרא מנור. השליטה במפרש נעשית באמצעות חבלים, המחוברים לקצות הפסיסים בשתי שפות המפרש – הקדמית והאחורית. הזרוע והמנור מורמים ומורדים באמצעות חבלים נפרדים הנקראים נֵפִים או מַתְלִים. סוגים אחדים של ג'ונקות מניפים מפרשים אורכיים מסוג אחר, הנקראים בטרמינולוגיה המערבית "מפרשי מוט" (sprit sail).

text: (2) מפרשים אורכיים, כמו אלו של הג'ונקות, מאפשרים שיט קרוב יותר לרוח (לא מול הרוח) בהשוואה למפרשים רוחביים.

text: (3) תורן הג'ונקה הוא תורן מוצק וחזק העשוי מכלונס אחד. לתורן תמיכה חזקה במיוחד לגוף האונייה בחלקו התחתון, מה שמייתר את הצורך ברכסות – חבלים עבים לייצוב וחיזוק התורן בממד הרוחבי. לפעמים מצויד התורן בסמוכות, חבלים לייצובו וחיזוקו בממד האורכי. הדבר ליתרון גדול, משום שניתן להחליף מפנה על ידי העברת המפרש מצדו האחד של התורן לצדו השני בקלות רבה; החבלים אינם מפריעים.שמחה - שיחה 08:01, 7 בספטמבר 2012 (IDT)

text: תודה, לשניכם. אתקן על פי הערותיכם. אביהו • שיחה 15:28, 7 בספטמבר 2012 (IDT)
replies: text: :תוקן, אשמח להערות נוספות. אביהו • שיחה
התייחסות להערה של משתמש:כיכר השבת (הצעת תרגום):
replies: text: ::ג'ונקות נזכרות לראשונה בכתובים מתקופת שושלת האן (220 לפנה"ס – 200 לספירה).

text: ::===ג'ונקות מהמאה השנייה (שושלת האן)===

text: ::בספר "נפלאות הדרום" (南州異物志) מתאר וָאן גֶ'ן (萬震) ג'ונקות המסוגלות לשאת 700 נוסעים ו-260 טון מטען. הוא מתאר את מבנה הספינה כדלקמן: "ארבעת המפרשים אינם פרושים כשפניהם קדימה (לרוחב האונייה), אלא באלכסון, והם קבועים כולם באותה זווית, כדי שיוכלו לקלוט את הרוח ולפלוט אותה. אלו שמאחורי המפרש הקרוב ביותר לרוח, זה הקולט (ראשון) את לחצה, מעבירים את נשיבתה זה לזה, כך שכולם מנצלים את כוחה. אם נושבת רוח סערה,  מקטינים (המלחים) או מגדילים בהתאם את שטח המפרשים. המערך האלכסוני, המאפשר למפרשים לקלוט זה מזה את נשיבת  הרוח, פוטר מן החשש הכרוך בשימוש בתרנים גבוהים. לכן אוניות אלה אינן מהססות להפליג גם ברוחות חזקות ובגלים סוערים, ובעזרתן מסוגלות הן להגיע למהירות רבה."

text: ::בספר משנת 260 לספירה מתאר קָאנְג טָאי (康泰) ספינות בעלות שבעה תרנים, שהרחיקו שוט עד סוריה. שמחה - שיחה 16:04, 7 בספטמבר 2012 (IDT)
replies: text: :::השתמשתי בנוסח המוצע, תודה רבה. אביהו • שיחה 16:54, 8 בספטמבר 2012 (IDT)
thread_title:  הערות מרשימת ההמתנה 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.thomashoppe.net/work/junks/luemeimao.php
** In ג'ונקה on 2013-05-05 01:08:40, 404 Not Found
** In ג'ונקה on 2013-05-14 03:39:33, 404 Not Found
--Matanyabot - שיחה 06:39, 14 במאי 2013 (IDT)
replies: text: תוקן, אביהו • שיחה 20:34, 1 במאי 2014 (IDT)
thread_title:  קישור שבור